Όταν το 56 π.Χ. η περιοχή της Ακουιτανίας κατακτήθηκε από τον Ιούλιο Καίσαρα και αποτέλεσε τμήμα της Ρωμαϊκής αυτοκρατορίας. Η περιοχή εκτεινόταν μεταξύ των Πυρηναίων, του ποταμού Γαρούνα και του Ατλαντικού ωκεανού. Ο Οκταβιανός Αύγουστος την επέκτεινε έως νότια του ποταμού Λίγηρα και αποτελούσε, ως Ακουιτανική Γαλατία (Gallia Aquitania), το ένα τέταρτο της Γαλατίας. Στις αρχές του 5ου αιώνα η ευρύτερη περιοχή κατακτήθηκε από τους Βησιγότθους, οι οποίοι το 507 αποκρούσθηκαν από τους Φράγκους και αποτέλεσε τμήμα του φραγκικού βασιλείου. Το 732 η περιοχή δέχτηκε επίθεση μουσουλμάνων, οι οποίοι εκδιώχθηκαν οριστικά από τον Κάρολο Μαρτέλο μετά την μάχη του Πουατιέ.